大曆年浙東聯唱集 雲門寺小溪茶宴懷院中諸公
作者：浙東衆詩人
朝代：唐

paragraphs: （嚴維謝良弼〖謝良輔之昆仲，曾任中書舍人。
據顧況《禮部員外郎陶氏集序》〗裴晃〖不詳〗呂渭鄭槩陳允初庾騤〖不詳〗賈肅〖不詳〗）喜從林下會，還憶府中賢。
（嚴維）石門雲路裏，花宮玉笥前。
（謝良弼）日移侵岸竹，溪引出山泉。
（裴晃）猨飲無人處，琴聽淺溜邊。
（呂渭）黃粱誰共飯，香茗憶同煎。
（鄭槩）暫與真僧對，遙知靜者便。
（允初）清言皆亹亹，佳句又翩翩。
（庾騤）竟日懷君子，沉吟對暮天。
（賈肅）。